**Ministru kabineta noteikumu projekta “Grozījumi Ministru kabineta 2016. gada 30. augusta noteikumos Nr. 587 “Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2016. gada 30. augusta noteikumos Nr. 587 “Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā” īstenošanas noteikumi” (turpmāk – noteikumu projekts) mērķis ir nodrošināt finansējuma pārdali no 6.2.1.1.pasākuma “Latvijas dzelzceļa tīkla elektrifikācija” (turpmāk – 6.2.1.1.pasākums), ņemot vērā pārtraukto lielo projektu (projekts Nr.6.2.1.1/18/I/001 “Latvijas dzelzceļa tīkla elektrifikācija” (turpmāk – 6.2.1.1. pasākuma projekts), uz 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākumu “Nacionālas nozīmes attīstības centru integrēšana TEN-T tīklā” (turpmāk – 6.1.4.2. pasākums), lai novērstu infrastruktūras pārrāvumus pilsētās (Liepājā un Valmierā) un radīt alternatīvu maršrutu tranzīta un kravas transportam, atdalot no vietējās nozīmes sabiedriskā transporta plūsmām.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā (indikatīvi 2021. gada 3. ceturksnī). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1) Eiropas Savienības struktūrfondu un Kohēzijas fonda (turpmāk – ES fondi) 2014.-2020.gada plānošanas perioda vadības likuma 20.panta 13.punktu;2) Ministru kabineta (turpmāk – MK) 2020. gada 19. maija informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (prot. Nr. 34 33.§) (turpmāk – MK 2020. gada 19. maija informatīvais ziņojums);3) Grozījumiem Nr.7 darbības programmā “Izaugsme un nodarbinātība” “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””[[1]](#footnote-2) (turpmāk – DP grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz atbilstoši DP grozījumiem pārdalīt Kohēzijas fonda (turpmāk – KF) finansējumu 4 840 000 *euro* apmērā no 6.2.1.1. pasākuma projekta uz 6.1.4.2. pasākumu papildu projektu īstenošanai.DP Grozījumi ierosināti atbilstoši MK 2020. gada 19. maija informatīvajam ziņojumam, kā arī atbilstoši ES fondu finansējuma pārdalēm, kas saskaņotas ar Eiropas Komisiju (turpmāk – EK) un ievērojot transporta jomā alternatīvajiem projektiem vēl pieejamo ES fondu finansējumu 108,954 milj. *euro* apmērā.Atbilstoši 2020.gada aprīlī organizētajām ES fondu atbildīgo iestāžu diskusijām ar Koalīcijas sadarbības partneru darba grupu par ES fondu jautājumiem ietvaros, kur tika pārrunātas darbības programmas ES fondu līdzfinansēto projektu īstenošanas gaita un iespējas projektu pārskatīšanai un finansējuma pārstrukturizācijai, tādējādi nodrošinot COVID-19 krīzes seku mazināšanu, SM sagatavoja un iesniedza Finanšu ministrijai (turpmāk – FM) priekšlikumus transporta nozares finansējuma pārdalēm 283,64 milj. *euro* apmērā, paredzot šādas atbalsta pasākumus:1) Dzelzceļa un pasažieru apkalpošanas infrastruktūras modernizācija – 86,7 milj. *euro*;2) Pasažieru dīzeļvilcienu ritošā sastāva iegāde - 63,665 milj. *euro*;3) Videi draudzīgā sabiedriskā transporta infrastruktūras attīstība – 85,436 milj. *euro*;4) Kuģošanas drošības TEN-t tīkla ostās veicināšana – 45,289 milj. *euro*;5) Platjoslas infrastruktūras attīstība (piekļuves punktu izveide izglītības iestādēs) – 2,55 milj. *euro*.Lai lemtu par SM sagatavoto priekšlikumu transporta nozares finansējuma pārdalēm iekļaušanu grozījumos darbības programmā, 2020.gada maijā un jūnijā notika FM kā ES fondu vadošās iestādes organizētās konsultācijas ar Eiropas Komisiju (EK), kuru gaitā tika saņemts EK atbalsts SM ierosinājumiem attiecībā uz ES fondu pārdalēm 174,686 milj. *euro* apmērā dzelzceļa un pasažieru apkalpošanas infrastruktūras modernizācijai, videi draudzīgā sabiedriskā transporta infrastruktūras attīstībai un piekļuves punktu izveide izglītības iestādēs. Savukārt darbības programmas grozījumiem attiecībā uz investīcijām ostās un pasažieru dīzeļvilcienu ritošā sastāvā EK atbalsts netika saņemts.Atbilstoši 2020.gada 19.maijā MK sēdē izskatītajam FM informatīvajam ziņojumam “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” un ar EK saskaņotajām ES fondu finansējuma pārdalēm, transporta jomā alternatīvajiem projektiem vēl bija pieejams ES fondu finansējums 108,954 milj. *euro* apmērā.Ņemot vērā minēto, SM, analizējot iespējamos atbalsta pasākumus COVID-19 seku mazināšanai, sagatavoja un iesniedza Finanšu ministrijai priekšlikumus grozījumiem darbības programmā, kas paredzēja KF finansējuma 108,954 milj. *euro* apmērā pārdali šādiem prioritārajiem virzieniem/specifiskā atbalsta mērķiem:- 2.1.2. specifiskā atbalsta mērķis “Nodrošināt inovatīvu tehnoloģisko risinājumu ieviešanu ārējās robežas kontrolē” 13 217 837 *euro* apmērā;- 4.5.1. specifiskā atbalsta mērķis “Attīstīt videi draudzīgu sabiedriskā transporta infrastruktūru” 21 746 403 *euro* apmērā;- 6.1.3. specifiskā atbalsta mērķis “Nodrošināt nepieciešamo infrastruktūru uz Rīgas maģistrālajiem pārvadiem un novērts maģistrālo ielu fragmentāro raksturu” 13 515 000 *euro* apmērā;- 6.1.4. specifiskā atbalsta mērķis “Pilsētu infrastruktūras sasaiste ar TEN-T tīklu” 4 840 000 *euro* apmērā;- 6.1.5. specifiskā atbalsta mērķis “Valsts galveno autoceļu segu pārbūve, nestspējas palielināšana” 30 835 000 *euro* apmērā;- 6.1.7. specifiskā atbalsta mērķis “Multimodāla transporta sistēmas iespējošana” 24 800 000 *euro* apmērā.SM, vērtējot iespējamo ES fondu finansējuma pārdali starp pasākumiem, secināja, ka efektīvai ES fondu finansējuma apgūšanai izvēlēti iepriekš minētie pasākumi, t.sk. tādi, kuriem nepieciešams nodrošināt valsts budžeta dotāciju pašvaldībām, jo veikt finansējuma pārdali uz citiem pasākumiem, kuriem nebūtu ietekme uz valsts budžeta līdzfinansējuma nodrošināšanu, nebija iespējama, ievērojot to gatavību un īstenošanai atlikušo plānošanas perioda termiņu.Pirms MK 2016. gada 30. augusta noteikumu Nr. 587 “Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā” īstenošanas noteikumi” (turpmāk – MK noteikumi Nr.587) izstrādāšanas, 2016.gadā tika veikts 6.1.4.2. pasākuma paplašinātais sākotnējais novērtējums (turpmāk – sākotnējais novērtējums), kura mērķis bija:- sniegt izvērtējumu pasākuma ieviešanas risinājumam, kas ietver projektu iesniegumu atlases veida izvērtējumu un priekšlikumus, finansējuma saņēmēju un projektu atlases principus, tai skaitā sniegt priekšlikumus kritērijiem, kas ļauj atlasīt projektus ar lielāko ietekmi uz pilsētu ielu caurlaides spēju un transporta plūsmu; - sniegt izvērtējumu un veikt vajadzību analīzi, nosakot potenciālās mērķteritorijas un kāda veida darbības ir nepieciešams atbalstīt 6.1.4.2.pasākuma mērķu sasniegšanai.Sākotnējā novērtējuma ietvaros pašvaldības iesniedza 32 sākotnējās projektu idejas, kas varētu tikt īstenotas 6.1.4.2.pasākuma ietvaros. Lai novērtētu pasākuma sākotnējo ietekmi, tika veikta šo projektu ideju analīze, izmantojot izvērtējuma ietvaros izstrādātos kritērijus. Pašvaldību iesniegto projektu ideju analīzē tika secināts, ka 6.1.4.2.pasākuma mērķiem visprecīzāk atbilst 12 projektu idejas, kuras īstenojot pastāv iespēja sasniegt pasākuma vēlamos iznākumus, tostarp uzraudzības rādītājus. Identificētās projektu idejas ir izvirzījušas Daugavpils (kopskaitā 1), Jelgavas (kopskaitā 1), Jēkabpils (kopskaitā 2), Jūrmalas (1), Liepājas (kopskaitā 2), Rēzeknes (kopskaitā 1) un Valmieras (kopskaitā 2), Ventspils (kopskaitā 2) pilsētas pašvaldības, un minēto projektu kopējais nepieciešamais finansējuma apjoms sasniedza 107,2 milj. *euro*, būtiski pārsniedzot 6.1.4.2.pasākumam pieejamo ierobežoto ES fondu finansējumu.Ņemot vērā identificētās infrastruktūras attīstības vajadzības un atbilstošos projektus, kā arī to īstenošanai nepieciešamo finansējumu, sākotnējā novērtējumā tika noteikta iespēja paredzēt papildu finansējumu 6.1.4.2. pasākuma īstenošanai.Ievērojot minēto, Satiksmes ministrija (turpmāk – SM) ES fondu finansējuma pārdales ietvaros 2020.gada oktobrī veica potenciālo finansējuma saņēmēju aptauju par transporta nozares projektiem, kurus būtu iespējams īstenot 6.1.4.2.pasākuma ietvaros tajās pašvaldībās, kurās sākotnējā novērtējumā tika identificētas par atbilstošākajām 6.1.4.2.pasākuma mērķa un uzraudzības radītāju sasniegšanai. Par atbilstošākajiem sākotnējā novērtējumā tika identificētas vairākas projektu idejas: Liepāja (kopskaitā 2); Valmiera (kopskaitā 2); Ventspils (kopskaitā 2); Jēkabpils (kopskaitā 2).Izvērtējot potenciālo finansējuma saņēmēju sniegto informāciju, tika secināts, ka:- Ventspils pašvaldība otro 6.1.4.2.pasākuma mērķim atbilstošāko projekta ideju ir īstenojusi 2018.gadā specifiskā atbalsta mērķa 6.1.1. ”Palielināt lielo ostu drošības līmeni un uzlabot transporta tīkla mobilitāti” ietvaros;- Jēkabpils pašvaldības projekta idejas “Jauna tilta pār Daugavu būvniecība” īstenošanai nepieciešamais ES fondu finansējums 30,655 milj. *euro* būtiski pārsniedz pārdalei pieejamo finansējumu.Ņemot vērā minēto, papildu finansējums (5 694 118 *euro* apmērā, tai skaitā KF finansējums 4 840 000 *euro* un nacionālais finansējums (pašvaldību finansējums un valsts budžeta dotācija pašvaldībām) 854 118 *euro* apmērā) 6.1.4.2.pasākuma ietvaros tiks novirzīts papildu projektu īstenošanai Liepājas un Valmieras pilsētas pašvaldībām, kuru projekti sākotnējā novērtējumā tika identificēti par atbilstošākajiem.**Liepājas pilsētas pašvaldībai** ir paredzēts novirzīt KF finansējumu 2 040 000 *euro* apmērā projektam “Ganību ielas pārbūve posmā no Kungu ielas līdz Salmu ielai, Liepājā” (turpmāk – Liepājas pilsētas pašvaldības projekts). Ganību iela ir pilsētas maģistrālā iela, kas atrodas Liepājas pilsētas Ezerkrasta teritorijā un nodrošina kravu transporta līdzekļu plūsmu starp divām Baltijas jūras austrumu krasta TEN-T ostām – Liepāju un Klaipēdu (Lietuva). Kravu transports brauc no/uz Klaipēdu (A11) cauri visai pilsētai un rada papildus slodzi ielas infrastruktūrai.Ganību ielas pārbūve posmā no Kungu ielas līdz Salmu ielai ir vērtējama kā pirmās pakāpes prioritāte, jo tranzīta ielā šis ir vienīgais vēl nepārbūvētais ceļa posms. Projekta realizācija nodrošinās pilsētas galvenās maģistrālās ielas pabeigtību pilnā apmērā, jo ES fondu 2007. – 2013.gada plānošanas periodā, ierobežotā finansējuma dēļ, šis posms tranzīta ielā netika pārbūvēts. Papildus jāņem vērā, ka nepieciešams optimāla kravas un auto transporta sistēmas funkcionēšana starp divām Baltijas jūras austrumu krasta TEN-T ostām – Liepāju un Klaipēdu (Lietuva). Liepājas pilsētās pašvaldības projekta īstenošanas rezultātā:1) tiks novērsti infrastruktūras pārrāvumi pilsētā un projekts nodrošinās pilsētas transporta infrastruktūras integrāciju TEN-T tīklā un tās pilnu pabeigtību. Tiks atjaunotas ielas brauktuves un pārbūvētas ietves, tostarp lietus ūdens kanalizācijas pārbūve, velosatiksmes ierīkošana gājēju un velosipēdistu ceļā2) tiks nodrošināts 6.1.4.2. pasākuma papildu iznākuma rādītājs – izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu – 0,9 km. Liepājas pilsētas pašvaldības projekta ietvaros nepieciešamā attiecināmo izmaksu kopsumma ir 2 400 000 *euro* (2021.gadā – 120 000 *euro*, 2022.gadā – 1 920 000 *euro*, 2023.gadā – 360 000 *euro*), t.sk. KF finansējums 2 040 000 *euro* (2021.gadā – 102 000 *euro*, 2022.gadā – 1 632 000 *euro*, 2023.gadā – 306 000 *euro*), pašvaldības finansējums 270 000 *euro* (2021.gadā – 13 500 *euro*, 2022.gadā – 216 000 *euro*, 2023.gadā – 40 500 *euro*) un valsts budžeta dotācija pašvaldībām 90 000 *euro* (2021.gadā – 4 500 *euro*, 2022.gadā – 72 000 *euro*, 2023.gadā – 13 500 *euro*).**Valmieras pilsētas pašvaldībai** ir paredzēts novirzīt KF finansējumu 2 800 000 *euro* apmērā projektam “Dienvidu industriālās maģistrāles attīstība - L. Laicena ielas līdz zemes vienībai “Vecais dzelzceļš” pārbūve/izbūve, Cēsu ielas pārbūve no zemes vienības “Vecais dzelzceļš” līdz Valmieras pilsētas robežai”” (turpmāk – Valmieras pilsētas pašvaldības projekts).Laika posmā kopš sākotnējā novērtējuma izstrādes 2015. gadā, ceļa klātne Valmierā, Cēsu ielā posmā no Kauguru ielas līdz pilsētas robežai ir zaudējusi nestspēju, asfalts ir saplaisājis, klāts ar ielāpiem, bedrains un nelīdzens, tātad ir pagājis ielas konstrukcijas kalpošanas laiks. Neveicot būtiskus ielu seguma konstrukcijas pārbūves darbus esošās slodzes apstākļos, var prognozēt turpmāku Cēsu ielas posmā no Kauguru ielas līdz pilsētas robežai tehniskā stāvokļa pasliktināšanos.Valmieras pilsētas ilgtspējīgas attīstības stratēģija 2015.-2030.gadam nosaka, ka būtiska loma Valmieras pilsētas satiksmes infrastruktūras attīstībā ir valsts galvenajam autoceļam A3 (Inčukalns – Valmiera – Igaunijas robeža (Valka), kas ietilpst starptautiskajā autoceļā E264 Inčukalns – Valmiera – Valga – Tartu – Jehvi un TEN-T visaptverošajā tīklā.Attīstoties Linarda Laicena industriālajā (ražošanas) zonā esošajiem uzņēmumiem un ienākot jauniem uzņēmumiem, teritorijā ir pieaugusi un nākotnē plānots, ka pieaugs satiksmes intensitāte, līdz ar to mainīsies (pieaugs) ielu funkcionālā nozīme, t.sk. saistībā ar apkārtējām teritorijām. Pašreizējā ielu segas konstrukcija nav piemērota arvien pieaugošajai transporta slodzei un jaunām satiksmes plūsmām. Vienlaikus Linarda Laicena Industriālajā zonā esošajiem uzņēmumiem nepieciešams nodrošināt kvalitatīvu un drošu savienojumu ar pilsētas apvedceļu. Plānotais Valmieras pilsētas pašvaldības projekts nodrošina pilsētas transporta infrastruktūras integrāciju TEN-T tīklā, jo tiks veikta Cēsu ielas pārbūve līdz Valmieras pilsētas robežai, kas, savukārt, pievienojas pilsētas apvedceļam-reģionālajam autoceļam P20, tālāk kravas transporta plānots maršruts pa reģionālo autoceļu P18 , kas tieši savienots ar TEN-T tīklā esošo autoceļu A3 Inčukalns-Valmiera-Igaunijas robeža.Līdz šim kravas autotransports, izbraucot no L. Laicena ielas industriālās zonas, šķērso blīvi apdzīvotus dzīvojamos rajonus, ielas, kurās atrodas Valmieras Pārgaujas Valsts ģimnāzija, Valmieras Pārgaujas sākumskola, Valmieras pirmskolas izglītības iestādes “Sprīdītis” un “Kārliena”, līdz ar to radot draudus pilsētas iedzīvotājiem, kā arī piesārņojot apkārtējo vidi ar CO2 izmešiem. Īstenojot Valmieras pilsētas pašvaldības projektu:1) tiks radīts alternatīvs maršruts kravas transportam, atdalot to no vietējās nozīmes sabiedriskā transporta plūsmām Stacijas un Rūpniecības ielās. Vienlaikus tas nodrošinās Valmieras pilsētas atsevišķu daļu efektīvu savstarpējo sasaisti un sasaisti ar TEN-T tīklu un vidējo satiksmes intensitātes samazinājumu transportam uz ielām, kuras tiks atslogotas īstenotā projekta īstenošanas rezultātā;2) tiks nodrošināts 6.1.4.2. pasākuma papildu iznākuma rādītājs – izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu – 2 km.Valmieras pilsētas pašvaldības projekta ietvaros nepieciešamā attiecināmo izmaksu kopsumma ir 3 294 118 *euro* (2022.gadā – 2 470 589 *euro*, 2023.gadā – 823 529 *euro*), t.sk. KF finansējums 2 800 000 *euro* (2022.gadā – 2 100 000 *euro*, 2023.gadā – 700 000 *euro*), pašvaldības finansējums 370 589 *euro* (2022.gadā – 277 942 *euro*, 2023.gadā – 92 647 *euro*) un valsts budžeta dotācija pašvaldībām 123 529 *euro* (2022.gadā – 92 647 *euro*, 2023.gadā – 30 882 *euro*).Ievērojot minēto, noteikumu projekts paredz veikt šādus grozījumus MK noteikumos Nr.587:1) palielināt 6.1.4.2.pasakumam pieejamo kopējo attiecināmo finansējumu par 5 694 118 *euro*, t.sk. KF finansējumu par 4 840 000 *euro* un nacionālo finansējumu (pašvaldību finansējums, valsts budžeta dotācija pašvaldībām) par 854 118 *euro*;2) precizēt 6.1.4.2. pasākuma ietvaros iznākuma rādītāju (iznākuma rādītāja ID i.6.1.4.a) – līdz 2023. gada 31. decembrim izbūvēto, pārbūvēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu – no 9,96 km uz 12,86 km.Projektu īstenošana paredz papildu intervenci uz darbības programmā noteikto rādītāju - izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T - 2.9 km.3) noteikt, ka Liepājas pilsētas pašvaldības un Valmieras pilsētas pašvaldības projekti tiks īstenoti 6.1.4.2. pasākuma ietvaros kā otrā projektu iesniegumu atlases kārta “Nacionālas nozīmes attīstības centru integrēšana TEN-T tīklā – papildu projekti” (turpmāk – projektu otrā atlases kārta) (attiecīgi precizējot saistošos MK noteikumu Nr.587 punktus);4) noteikt, ka projekta iesniegumu Centrālā finanšu un līgumu aģentūrā (turpmāk – CFLA) kā ES fondu sadarbības iestādē iesniedz elektroniski, izmantojot Kohēzijas politikas fondu vadības informācijas sistēmu 2014.–2020. gadam (turpmāk – KP VIS). Ņemot vērā Eiropas Reģionālās attīstības fonda, Eiropas Sociālā fonda un KF projektu iesniegumu atlases metodikas 2014.–2020.gadam (turpmāk – metodika) 2.pielikumā noteikto vienoto kritēriju Nr.5, kas paredz, ka projekta iesniegums ir iesniedzams, izmantojot KP VIS. Noteikumu projektā iekļautais nosacījums par projekta iesniegumu iesniegšanu KP VIS attiecas uz projektiem, kurus paredzēts iesniegt projektu otrās atlases kārtas ietvaros. Ar ES fondu Uzraudzības komitejas 2020.gada 7.aprīļa lēmumu Nr. L-2020/08 projekta iesnieguma iesniegšana KP VIS tika noteikta kā vienotais kritērijs, kas obligāti piemērojams projektu iesniegumu vērtēšanā. Līdz tam metodikas 2.pielikumā bija noteikta iespēja iesniegt projekta iesniegumu papīra formā, elektroniska dokumenta formā vai KP VIS. Nosacījums par projekta iesnieguma iesniegšanu KP VIS ir iekļauts noteikumu projektā, lai nodrošinātu atbilstību metodikas 2.pielikumā noteiktajam vienotajam kritērijam un noteiktu vienotu projekta iesnieguma iesniegšanas veidu.5) noteikt, ka pasākuma otrajā atlases kārtā izmaksas ir attiecināmas no dienas, kad ir pieņemts MK rīkojums par grozījumiem ES struktūrfondu un Kohēzijas fonda 2014.–2020. gada plānošanas perioda darbības programmā, kas paredz finansējuma pārdali 6.1.4.2. pasākuma otrās atlases kārtas projektu īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | SM. |
| 4. | Cita informācija | Kopumā ierosinātie grozījumi MK noteikumos Nr.587 veicinās 6.1.4.2.pasākuma mērķa un uzraudzības radītāju sasniegšanu.Noteikumu projekts neskar projektu iesniedzēju tiesības un nemaina projektu īstenošanas nosacījumus 6.1.4.2 pasākuma pirmajā atlases kārtā.Projektu otrās atlases kārtas ietvaros nav paredzēts virzīt jaunus vērtēšanas kritērijus apstiprināšanai 2014.–2020.gada plānošanas perioda ES struktūrfondu un Kohēzijas fonda uzraudzības komitejā.Otrās atlases kārtas ietvaros plānotos projektus īsteno ne ilgāk kā līdz 2023. gada 31. decembrim. Projektu otrās atlases kārtas īstenošanas beigu termiņš ir noteikts, ievērojot Eiropas Parlamenta un Padomes Regulas Nr.1303/2013[[2]](#footnote-3) 65.panta 2.punktā noteikto izdevumu attiecināmības beigu termiņu.Noteikumu projekts tiks virzīts izskatīšanai MK pēc attiecīgo grozījumu apstiprināšanas darbības programmā “Izaugsme un nodarbinātība”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz satiksmes dalībniekiem, Liepājas pilsētas pašvaldību un Valmieras pilsētas pašvaldību kā finansējuma saņēmējiem un projekta īstenotājiem, kā arī uz attiecīgo pašvaldību iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 102 000 | 0 | 3 732 000 | 0 | 1 006 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 102 000 | 0 | 3 732 000 | 0 | 1 006 000 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 120 000 | 0 | 4 390 589 | 0 | 1 183 529 | 0 |
| 2.1. valsts pamatbudžets | 0 | 106 500 | 0 | 3 896 647 | 0 | 1 050 382 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 13 500 | 0 | 493 942 | 0 | 133 147 | 0 |
| 3. Finansiālā ietekme | 0 | -18 000 | 0 | -658 589 | 0 | -177 529 | 0 |
| 3.1. valsts pamatbudžets | 0 | -4 500 | 0 | -164 647 | 0 | -44 382 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -13 500 | 0 | -493 942 | 0 | -133 147 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | 0 | -18 000 | 0 | -658 589 | 0 | -177 529 | 0 |
| 5.1. valsts pamatbudžets | -4 500 | -164 647 | -44 382 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -13 500 | -493 942 | -133 147 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz palielināt 6.1.4.2. pasākumam pieejamo kopējo attiecināmo finansējumu par 5 694 118 *euro*, līdz ar to pēc noteikumu projekta spēkā stāšanās 6.1.4.2. pasākuma pieejamais kopējais attiecināmais finansējums būs ne mazāks kā 58 537 570 *euro*, tai skaitā KF finansējums nepārsniedz 49 756 932 *euro* un nacionālais finansējums (pašvaldību finansējums un valsts budžeta dotācija pašvaldībām) nav mazāks kā 8 780 638 *euro*.Noteikumu projekts paredz, ka otrajā atlases kārtā pieejamais kopējais attiecināmais finansējums nav mazāks kā 5 694 118 *euro*, tai skaitā KF finansējums nepārsniedz 4 840 000 *euro* un nacionālais finansējums (pašvaldību finansējums un valsts budžeta dotācija pašvaldībām) nav mazāks kā 854 118 *euro*.Kopējais indikatīvais finansējuma sadalījums pa gadiem 6.1.4.2. pasākuma otrās atlases kārtas ietvaros ir šāds:**2021.gadā** – 120 000 *euro*, t.sk. KF finansējums 102 000 *euro*, pašvaldību finansējums 13 500 *euro* un valsts budžeta dotācija pašvaldībām 4 500 *euro*;**2022.gadā** – 4 390 589 *euro*, t.sk. KF finansējums 3 732 000 *euro*, pašvaldību finansējums 493 942 *euro* un valsts budžeta dotācija pašvaldībām 164 647 *euro*;**2023.gadā** – 1 183 529 *euro*, t.sk. KF finansējums 1 006 000 *euro*, pašvaldību finansējums 133 147 *euro* un valsts budžeta dotācija pašvaldībām 44 382 *euro.*Budžeta ieņēmumi saskaņā ar vidēja termiņa budžeta ietvaru ir Liepājas pilsētas pašvaldības un Valmieras pilsētās pašvaldības projektu īstenošanai nepieciešamais KF finansējums.Budžeta izdevumi ir projektu otrās atlases kārtas ieviešanai nepieciešamie līdzekļi (KF finansējums, pašvaldību finansējums un valsts budžeta dotācija pašvaldībām).Noteikumu projektam ir ietekme uz valsts pamatbudžetu un pašvaldību budžetu, un tā ir saistīta ar projektu īstenošanai nepieciešamā līdzfinansējuma nodrošināšanu 6.1.4.2. pasākuma otrās atlases kārtas ietvaros:- Liepājas pilsētas pašvaldības projekta īstenošanas ietekme uz valsts pamatbudžetu 90 000 *euro* un pašvaldības budžetu 270 000 *euro*- Valmieras pilsētas pašvaldības projekta īstenošanas ietekme uz valsts pamatbudžetu 123 529 *euro* un pašvaldības budžetu 370 589 *euro.*Finansējuma sadalījums pa gadiem norādīts indikatīvi un var tikt precizēts.6.1.4.2. pasākuma projektu otrajā atlases kārtā plānotais finansējums paredzēts darbībām, kas atbilst EK īstenošanas regulā (ES) Nr. 215/2014 noteiktajai intervences kategorijai “Transporta infrastruktūra” - 033: TEN-T rekonstruēts vai uzlabots ceļš. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts nerada amata vietu skaita izmaiņas. |
| 8. Cita informācija | Projektu īstenošanai nepieciešamie izdevumi tiks segti no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā 2021.gada 16. aprīlī tika ievietots SM tīmekļa vietnē www.sam.gov.lv un MK tīmekļa vietnē www.mk.gov.lv ar priekšlikumu iesniegšanas termiņu līdz 2021.gada 5.maijam |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SM kā ES fondu atbildīgā iestāde, CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institūciju funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova

R. Kudļa, 67028223

rudolfs.kudla@sam.gov.lv

1. DP grozījumi apstiprināti ES fondu Uzraudzības komitejā (UK 17.05.21. lēmums Nr. L-2021/06) un izskatīti MK 08.06.2021. sēdē. (prot. Nr.46, 32.§, 1.punkts). [↑](#footnote-ref-2)
2. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp). [↑](#footnote-ref-3)